นายกรัฐมนตรีย้ำทุกหน่วยงานจัดทำงบประมาณโดยคำนึงถึงประโยชน์สูงสุดที่จะเกิดกับประเทศชาติ ย้ำโครงการใดที่มีงบประมาณสูงต้องบรรจุไว้ในแผนแม่บท
นายกรัฐมนตรีย้ำทุกหน่วยงานจัดทำงบประมาณโดยคำนึงถึงประโยชน์สูงสุดที่จะเกิดกับประเทศชาติ ย้ำโครงการใดที่มีงบประมาณสูงต้องบรรจุไว้ในแผนแม่บท        พลเอก ประยุทธ์ จันทร์โอชา นายกรัฐมนตรี เป็นประธานการประชุมพิจารณากำหนดงบประมาณรายจ่ายประจำปีงบประมาณ พ.ศ. 2563 กำชับให้การจัดทำงบประมาณเป็นไปตามกฎหมายทุกฉบับ เพื่อให้การบริหารจัดการและใช้จ่ายงบประมาณเกิดประโยชน์สูงสุด โดยให้ทุกหน่วยงานมีการใช้จ่ายงบประมาณตามรายไตรมาสที่เหมาะสม เพื่อให้เกิดผลดีต่อด้านเศรษฐกิจของประเทศ         นายกรัฐมนตรีให้นโยบายเพิ่มเติมว่า ต้องจัดสรรงบประมาณ ไม่ให้ผูกพันเกิน 2 ปี นั่นคือให้อยู่ในช่วงระหว่าง 2563 ถึง 2565 เพราะไม่ต้องการให้เป็นภาระในปีต่อไป ซึ่งแผนงานโครงการใดที่มีงบประมาณสูง จะต้องไปบรรจุอยู่ในแผนแม่บท เพื่อดำเนินการต่อไปในอนาคต